**IŠRAŠAS**

PATVIRTINTA

VĮ Žemės ūkio informacijos ir kaimo verslo centro generalinio direktoriaus 2021 m. balandžio 9 d. įsakymu Nr. 1V-47

**ASMENS DUOMENŲ TVARKYMO VALSTYBĖS ĮMONĖJE ŽEMĖS ŪKIO INFORMACIJOS IR KAIMO VERSLO CENTRE TAISYKLĖS**

**I SKYRIUS**

**BENDROSIOS NUOSTATOS**

1. Asmens duomenų tvarkymo valstybės įmonėje Žemės ūkio informacijos ir kaimo verslo centre taisyklės (toliau – Taisyklės) reglamentuoja asmens duomenų tvarkymą ir apsaugą valstybės įmonėje Žemės ūkio informacijos ir kaimo verslo centre (toliau – ŽŪIKVC), užtikrinant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatymo (toliau – ADTAĮ) ir kitų teisės aktų, nustatančių tinkamą asmens duomenų tvarkymą ir apsaugą, nuostatų laikymąsi ir įgyvendinimą.
2. Taisyklių tikslas – nustatyti ŽŪIKVC tvarkomų asmens duomenų rūšis, duomenų subjektų kategorijas, subjektus, kuriems asmens duomenys gali būti atskleisti, ir tikslus, dėl kurių asmens duomenys gali būti atskleisti ar kitaip tvarkomi, asmens duomenų tvarkymo teisinius pagrindus ir jų saugojimo laikotarpius, technines ir organizacines asmens duomenų apsaugos priemones bei duomenų subjektų teisių įgyvendinimo tvarką, poveikio asmens duomenų apsaugai vertinimo tvarką, esamų ir buvusių darbuotojų bei kandidatų tapti darbuotojais asmens duomenų tvarkymo ypatumus ir darbuotojams, tvarkantiems asmens duomenis, keliamus reikalavimus, asmens duomenų perdavimo į trečiąsias valstybes bei tarptautinėms organizacijoms tvarką, kitų asmens duomenų tvarkytojų pasitelkimo reikalavimus ir sąlygas, taip pat nustatyti ŽŪIKVC, kaip asmens duomenų tvarkytojo bei valdytojo, vykdomo asmens duomenų tvarkymo ypatumus ir įtvirtinti kitas aktualias nuostatas užtikrinant tinkamą asmens duomenų tvarkymą ir apsaugą.
3. Taisyklių privalo laikytis visi ŽŪIKVC darbuotojai, kurie tvarko asmens duomenis, taip pat kiti asmenys, kurie bet kokiu būdu gauna ŽŪIKVC tvarkomus asmens duomenis ar kitaip juos sužino arba turi bet kokio pobūdžio prieigą prie ŽŪIKVC tvarkomų asmens duomenų.
4. ŽŪIKVC darbuotojai, kurie tvarko asmens duomenis, taip pat bet kokie kiti asmenys, kurie gauna ar kitaip juos sužino arba turi bet kokio pobūdžio prieigą prie asmens duomenų, atsako už tinkamą Taisyklių įgyvendinimą ir asmens duomenų tvarkymo teisėtumą. ŽŪIKVC generalinio direktoriaus įsakymu paskirti ŽŪIKVC duomenų apsaugos pareigūnai atlieka Taisyklių reikalavimų įgyvendinimo priežiūrą.
5. Taisyklės parengtos vadovaujantis Reglamentu, ADTAĮ, 29 straipsnio duomenų apsaugos darbo grupės (dabartinės Europos duomenų apsaugos valdybos) metodiniais nurodymais ir kitais teisės šaltiniais, susijusiais su tinkamu asmens duomenų tvarkymu ir apsauga.
6. Taisyklėse vartojamos sąvokos:
   1. **asmens duomenys** – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma, pagal identifikatorių, kaip antai vardą ir pavardę, asmens kodą, buvimo vietos duomenis ir interneto identifikatorių (IP adresą), arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;
   2. **asmens duomenų saugumo pažeidimas** – saugumo pažeidimas, dėl kurio netyčia arba neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi asmens duomenys arba be leidimo prie jų gaunama prieiga. Asmens duomenų saugumo pažeidimai gali būti: 1) konfidencialumo pažeidimas – netyčinis arba neteisėtas asmens duomenų laikinas ar nuolatinis atskleidimas ar prieigos suteikimas asmenims, kurie neturi teisės susipažinti su asmens duomenimis; 2) prieinamumo pažeidimas – netyčinis arba neteisėtas, laikinas ar nuolatinis prieigos prie asmens duomenų praradimas arba asmens duomenų sunaikinimas; 3) vientisumo pažeidimas – netyčinis arba neteisėtas asmens duomenų laikinas ar nuolatinis pakeitimas;
   3. **asmens duomenų tvarkymas** – bet koks automatizuotomis arba neautomatizuotomis priemonėmis su asmens duomenimis ar asmens duomenų rinkiniais ŽŪIKVC atliekamas veiksmas (operacija) ar veiksmų (operacijų) seka, kaip antai asmens duomenų rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;
   4. **darbuotojas (-ai)** –ŽŪIKVC darbuotojas (-ai), dirbantis (-ys) pagal darbo sutartį (-is). Darbuotojams Taisyklėse taip pat prilyginami praktikantai, atliekantys praktiką ŽŪIKVC;
   5. **duomenų subjektas** – fizinis asmuo, kurio asmens duomenis tvarko ŽŪIKVC;
   6. **(asmens) duomenų valdytojas** – ŽŪIKVC (kai Taisyklėse atskirai išskiriama ir minima Lietuvos Respublikos žemės ūkio ministerija (toliau – ŽŪM) kaip asmens duomenų valdytoja, tai aiškiai apibrėžiama šiose Taisyklėse);
   7. kitos Taisyklėse vartojamos sąvokos atitinka Reglamente vartojamas sąvokas.
7. Duomenų subjektų asmens duomenis tvarko duomenų valdytojas, kurio juridinio asmens kodas 210086220, buveinės adresas Vinco Kudirkos g. 18-1, LT-03105 Vilnius, tel. (8 5) 266 0620.
8. Informacija apie ŽŪIKVC paskirtus duomenų apsaugos pareigūnus skelbiama ŽŪIKVC interneto svetainėje adresu www.vic.lt / Asmens duomenų apsauga / Duomenų apsaugos pareigūnai.

**II SKYRIUS**

**ASMENS DUOMENŲ TVARKYMO BENDROSIOS NUOSTATOS**

1. Tvarkant asmens duomenis ŽŪIKVC ir užtikrinant šių duomenų apsaugą yra vadovaujamasi Reglamentu, ADTAĮ, Lietuvos Respublikos valstybės informacinių išteklių valdymo įstatymu ir kitais teisės aktais, 29 straipsnio duomenų apsaugos darbo grupės (dabartinės Europos duomenų apsaugos valdybos) metodiniais nurodymais, Valstybinės duomenų apsaugos inspekcijos gairėmis ir kitais teisės šaltiniais, reglamentuojančiais tinkamą asmens duomenų tvarkymą ir apsaugą.
2. Asmens duomenys ŽŪIKVC tvarkomi neautomatizuotomis ir (ar) automatizuotomis priemonėmis.
3. Asmens duomenys tvarkomi:
   1. laikantis Reglamento 5 straipsnio 1 dalyje nustatytų teisėtumo, sąžiningumo ir skaidrumo, tikslo apribojimo, duomenų kiekio mažinimo, tikslumo, saugojimo trukmės apribojimo, vientisumo ir konfidencialumo principų ir atsižvelgiant į minėto straipsnio 2 dalyje įtvirtintą duomenų valdytojo atskaitomybės principą bei jį įvertinant;
   2. esant bent vienai Reglamento 6 straipsnio 1 dalyje įtvirtintai asmens duomenų teisėto tvarkymo sąlygai ir (ar) 9 straipsnio 2 dalyje įtvirtintai specialių kategorijų asmens duomenų teisėto tvarkymo sąlygai.
4. Asmens duomenys ŽŪIKVC renkami tiesiogiai iš duomenų subjektų arba gaunami iš kitų fizinių ir (ar) juridinių asmenų.
5. ŽŪIKVC veikloje nėra vykdomas automatizuotas atskirų sprendimų priėmimas, įskaitant profiliavimą.
6. Už kiekvienos naujos paslaugos ar kitokios veiklos vystymą atsakingas (-i) darbuotojas (-ai) apie planuojamus pokyčius, kurie gali turėti įtakos tinkamam asmens duomenų tvarkymui ir apsaugai, privalo informuoti ŽŪIKVC duomenų apsaugos pareigūnus ir suteikti jiems informaciją, reikalingą tinkamam įvertinimui atlikti ir duomenų apsaugos reikalavimams įgyvendinti.

**III SKYRIUS**

**DUOMENŲ SUBJEKTŲ KATEGORIJOS, TVARKOMŲ ASMENS DUOMENŲ SĄRAŠAS, DUOMENŲ TVARKYMO TIKSLAS IR TEISINIS PAGRINDAS. PAGRINDINIAI ASPEKTAI**

1. ŽŪIKVC, kaip asmens duomenų valdytojo, tvarkomi šių duomenų subjektų kategorijų asmens duomenys šiais asmens duomenų tvarkymo tikslais ir vadovaujantis šiais nurodytais teisiniais pagrindais:
   1. duomenų subjektų, pateikusių ŽŪIKVC skundą, prašymą, pranešimą ar paklausimą, pranešusių apie galimą informacijos saugos įvykį ar incidentą (įskaitant galimą asmens duomenų saugumo pažeidimą), asmens duomenys (vardas, pavardė, asmens kodas, asmens tapatybę įrodančio dokumento kopija, adresas (savivaldybė), telefono ryšio ir (ar) telefakso numeris, elektroninio pašto adresas, parašas, skundo, prašymo, pranešimo ar paklausimo data ir numeris (registravimo ŽŪIKVC data ir numeris), skunde, prašyme, pranešime ar paklausime nurodyta informacija (įskaitant ir specialių kategorijų asmens duomenis, jeigu tokie nurodomi), nagrinėjimo rezultatas, ŽŪIKVC atsakymo data, numeris ir atsakymo turinys, taip pat skundo, prašymo, pranešimo ar paklausimo nagrinėjimo metu gauta bet kokia papildoma informacija) tvarkomi skundų, prašymų, paklausimų ar pranešimų nagrinėjimo, vidaus administravimo (dokumentų valdymo) ir duomenų subjektų identifikavimo tikslais. Asmenų, pateikusių ŽŪIKVC skundą, prašymą, pranešimą ar paklausimą asmens duomenys tvarkomi vadovaujantis Reglamento 6 straipsnio 1 dalies c) ir f) punktais (ŽŪIKVC turi teisėtą interesą tvarkyti tokius duomenis, kad galėtų susisiekti su besikreipusiu asmeniu pasitikslinti dėl pateiktos informacijos, informuoti apie klausimo nagrinėjimo eigą bei ŽŪIKVC sprendimą ir pan.);
   2. duomenų subjektų, skambinančių ŽŪIKVC bendruoju informacijos teikimo telefonu (8 5) 266 0620, asmens duomenys (kartu ir biometriniai (balso) duomenys) (pokalbio metu pateikti asmens duomenys) tvarkomi siekiant užtikrinti tinkamą konsultavimą, tinkamą identifikavimą, vertinant aptarnavimo kokybę ir siekiant užtikrinti įrodomumą. Šie asmens duomenys tvarkomi vadovaujantis Reglamento 6 straipsnio 1 dalies a) punktu;
   3. duomenų subjektų vaizdo stebėjimo duomenys (į vaizdo kamerų stebėjimo teritoriją patekusių duomenų subjektų vaizdo duomenys) tvarkomi asmenų ir turto apsaugos tikslais. Šie asmens duomenys tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą apsaugoti asmenis ir turtą);
   4. duomenų subjektų įeigos į ŽŪIKVC patalpas kontrolės duomenys (vardas, pavardė, įėjimo į pastatą ir išėjimo iš jo laikas, data, iš kokios organizacijos, į kurias konkrečiai ŽŪIKVC patalpas bei pas ką (į kurį struktūrinį padalinį) asmuo atvyko, kas jį priėmė ir išleido (vardas, pavardė), kas įvedė duomenis (vardas, pavardė), įeigos registravimo data, pastabos (nurodomas apsilankymo tikslas ir, jeigu reikia, kita informacija)) tvarkomi darbuotojų ir ŽŪIKVC patalpų, informacijos (įskaitant asmens duomenis) bei kito turto saugumo užtikrinimo tikslais. Šie asmens duomenys tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą apsaugoti asmenis ir turtą);
   5. duomenų subjektų, kuriems suteikiama laikinoji lustinė kortelė, kad būtų galima patekti į ŽŪIKVC patalpas, asmens duomenys (vardas, pavardė, organizacijos pavadinimas, laikinosios lustinės kortelės išdavimo tikslas (pagrindas), galiojimo terminas, į kokias ŽŪIKVC patalpas galima patekti, įėjimo ir išėjimo pasinaudojant laikinąja lustine kortele laikas, data, į kurias ŽŪIKVC patalpas įeita, iš kurių patalpų išeita) tvarkomi darbuotojų ir ŽŪIKVC patalpų, informacijos (įskaitant asmens duomenis) bei kito turto saugumo užtikrinimo tikslais. Šie asmens duomenys tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą apsaugoti asmenis ir turtą);
   6. paslaugų teikėjų, jų atstovų ir kitų viešųjų pirkimų dokumentuose nurodytų asmenų asmens duomenys (vardas, pavardė, pareigos, individualios veiklos pažymos arba verslo liudijimo numeris, veiklos vietos adresas, telefono ryšio ir (ar) telefakso numeris, parašas, elektroninio pašto adresas, banko ir atsiskaitomosios sąskaitos duomenys, pagal sutartį gaunamos pajamos, išsilavinimą ir turimą kvalifikaciją pagrindžiančių dokumentų duomenys arba jų kopijos (atestatų, sertifikatų, licencijų, pažymėjimų ir pan.), taip pat kiti asmeniui būdingi ekonominio ar socialinio pobūdžio duomenys, kuriuos asmuo pateikė pats) tvarkomi viešojo pirkimo tinkamo atlikimo, viešojo pirkimo sutarčių vykdymo ir administravimo tikslais. Šie asmens duomenys tvarkomi vadovaujantis Reglamento 6 straipsnio 1 dalies c) punktu;
   7. ŽŪIKVC pateiktuose dokumentuose ir ŽŪIKVC sudaromose duomenų teikimo, bendradarbiavimo bei kitose sutartyse (išskyrus viešųjų pirkimų ir darbo sutartis) nurodyti valstybės tarnautojų, pareigūnų ir darbuotojų (ar kitų nurodytų atsakingų asmenų) asmens duomenys (vardas, pavardė, asmens kodas, darbovietės pavadinimas, pareigos, gimimo data, telefono ryšio ir (ar) telefakso numeris, elektroninio pašto adresas, parašas, dokumento, kuriame nurodyti asmens duomenys, registravimo data ir laikas ir kiti pagal situaciją pateikti asmens duomenys) tvarkomi dokumentų valdymo, sutarčių administravimo ir vykdymo tikslais. Asmens duomenys, nurodyti ŽŪIKVC pateiktuose dokumentuose, tvarkomi vadovaujantis Reglamento 6 straipsnio 1 dalies c) punktu, o ŽŪIKVC sudaromose sutartyse nurodyti asmens duomenys tvarkomi vadovaujantis Reglamento 6 straipsnio 1 dalies b) ir f) punktais (ŽŪIKVC turi teisėtą interesą tvarkyti asmens duomenis siekdamas tinkamai įgyvendinti sutarties nuostatas);
   8. esamų ir buvusių darbuotojų asmens duomenys (vardas, pavardė, asmens kodas, gimimo data, asmens tapatybę įrodančio dokumento kopija, asmens socialinio draudimo numeris, pilietybė, adresas, asmeninio ir (ar) darbo telefono ryšio numeris, darbo ir (ar) asmeninio elektroninio pašto adresas, parašas, gyvenimo ir veiklos aprašymas, šeiminė padėtis, pareigos, duomenys apie priėmimą į pareigas, atleidimą iš pareigų, išsilavinimą ir kvalifikaciją, mokymus, darbo ir poilsio laiką, nedarbingumą, darbo užmokestį, išeitines išmokas, kompensacijas, pašalpas, informacija apie skatinimus ir taikytą drausminę atsakomybę, atliktus darbus, užduotis, duomenys apie veiklos vertinimą, privačių interesų deklaracijų, banko ir atsiskaitomosios sąskaitos duomenys, specialių kategorijų asmens duomenys, susiję su sveikata, bei kiti asmens duomenys, kuriuos pateikia pats asmuo ir (ar) kuriuos tvarkyti ŽŪIKVC įpareigoja įstatymai ir kiti teisės aktai) tvarkomi vidaus administravimo (personalo valdymo, dokumentų valdymo, darbuotojų saugos ir sveikatos užtikrinimo, darbuotojų teisių pagal Lietuvos Respublikos darbo kodeksą ir kitus teisės aktus įgyvendinimo, darbo užmokesčio ir kito atlygio, nustatyto darbo sutartyje, mokėjimo, materialinių ir finansinių išteklių naudojimo, apskaitos, korupcijos prevencijos, skaidrumo užtikrinimo) tikslu. Šie asmens duomenys tvarkomi vadovaujantis Reglamento 6 straipsnio 1 dalies b) ir (ar) c) punktais, išskyrus specialių kategorijų asmens duomenis, susijusius su sveikata, kurie tvarkomi vadovaujantis Reglamento 9 straipsnio 2 dalies b) punktu;
   9. kandidatų į darbuotojus asmens duomenys (vardas, pavardė, gimimo data, asmens kodas, asmens tapatybę įrodančio dokumento kopija, pilietybė, adresas, telefono ryšio numeris, elektroninio pašto adresas, parašas, pareigos, į kurias kandidatuojama, gyvenimo ir veiklos aprašymas, duomenys apie išsilavinimą ir kvalifikaciją, pokalbio su kandidatu skaitmeninis garso įrašas, kandidatų atliktos praktinės užduotys, dokumentų registracijos data ir numeris bei kiti asmens duomenys, kuriuos pateikia pats asmuo ir (arba) kuriuos tvarkyti ŽŪIKVC įpareigoja įstatymai ir kiti teisės aktai) tvarkomi vidaus administravimo (personalo ir dokumentų valdymo) tikslu. Šie asmens duomenys tvarkomi vadovaujantis Reglamento 6 straipsnio 1 dalies a) ir c) punktais, išskyrus skaitmeninių garso įrašų duomenis, kurie tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą tvarkyti asmens duomenis siekdamas užtikrinti tinkamą ir skaidrų darbuotojų priėmimo į darbą procesą);
   10. duomenų subjektų, su kuriais sudaromos autorinės sutartys, asmens duomenys (vardas, pavardė, asmens kodas, adresas, banko ir atsiskaitomosios sąskaitos numeris, parašas) tvarkomi autorių kūrinių sutarčių sudarymo, vykdymo ir administravimo tikslais. Šie asmens duomenys tvarkomi vadovaujantis Reglamento 6 straipsnio 1 dalies b) punktu;
   11. studentų, atliekančių praktiką ŽŪIKVC, asmens duomenys (vardas, pavardė, gimimo data, asmens kodas, asmens tapatybę įrodančio dokumento kopija, gyvenamosios vietos adresas, telefono ryšio numeris, elektroninio pašto adresas, parašas, asmens socialinio draudimo numeris, gyvenimo aprašymo duomenys ir juos pagrindžiantys dokumentai (diplomai, atestatai, pažymėjimai ir kt.), praktikos atlikimo pradžios ir pabaigos datos, informacija apie atliktus darbus ir užduotis, praktikos atlikimo pagrindas (trišalė sutartis ar pan.), taip pat kiti asmeniui būdingi ekonominio ar socialinio pobūdžio duomenys, kuriuos pateikia pats praktiką atliekantis asmuo ir (arba) kuriuos tvarkyti ŽŪIKVC įpareigoja įstatymai ir kiti teisės aktai) tvarkomi vidaus administravimo (personalo ir dokumentų valdymo, darbuotojų saugos ir sveikatos užtikrinimo, materialinių ir finansinių išteklių naudojimo apskaitos) tikslu, siekiant užtikrinti tinkamą praktikos atlikimą. Šie asmens duomenys tvarkomi vadovaujantis Reglamento 6 straipsnio 1 dalies b) ir c) punktais;
   12. įmokas už ŽŪIKVC teikiamas paslaugas mokančių duomenų subjektų asmens duomenys (mokėtojo vardas, pavardė, adresas, mokėtojo asmens kodas, sumokėta suma, įmokos kodas, įmokos paskirtis, įmokos mokėjimo data, mokėtojo sąskaitos numeris, papildoma informacija, kurią pateikia mokėtojas) tvarkomi įmokų už ŽŪIKVC teikiamas paslaugas surinkimo, administravimo ir tinkamo paslaugų suteikimo tikslais. Šie asmens duomenys tvarkomi vadovaujantis Reglamento 6 straipsnio 1 dalies b) ir c) punktais;
   13. asmenų aptarnavimo kokybės vertinimo anketas užpildžiusių duomenų subjektų asmens duomenys (elektroninio pašto adresas, telefono ryšio numeris, korespondencijos adresas, jeigu šie duomenys nurodomi) tvarkomi susisiekimo su šiais duomenų subjektais tikslu, kad būtų galima pasitikslinti asmenų aptarnavimo kokybės vertinimo anketose pateiktas pastabas ir (ar) pasiūlymus. Šie asmens duomenys tvarkomi vadovaujantis Reglamento 6 straipsnio 1 dalies a) punktu;
   14. duomenų subjektų, kuriuos ŽŪIKVC įpareigoja pasirašyti konfidencialumo pasižadėjimus, asmens duomenys (vardas, pavardė, asmens kodas, įmonės, įstaigos ar organizacijos pavadinimas, asmens telefono ryšio numeris, elektroninio pašto adresas, pasižadėjimo surašymo vieta ir data, parašas) tvarkomi siekiant tinkamai identifikuoti asmenis, administruoti konfidencialumo pasižadėjimus, suteikti asmenims prieigą prie ŽŪIKVC tvarkomų asmens duomenų (susipažinti su asmens duomenimis) ir užtikrinti tinkamą asmens duomenų apsaugą. Šie asmens duomenys tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą užtikrinti tinkamą duomenų apsaugą, t. y. tinkamai apsaugoti konfidencialius duomenis (įskaitant asmens duomenis));
   15. duomenų subjektų, dalyvaujančių ŽŪIKVC vykstančiuose posėdžiuose, asmens duomenys (taip pat ir biometriniai (balso) duomenys, jeigu posėdis yra įrašomas) (vardas, pavardė, atstovaujama institucija, elektroninio pašto adresas, parašas, posėdžio data, kita papildoma informacija, kurią pateikia posėdyje dalyvaujantis asmuo (ir darbuotojas)) tvarkomi tinkamo posėdžio protokolo surašymo ir dokumentų valdymo tikslais. Šie asmens duomenys tvarkomi vadovaujantis Reglamento 6 straipsnio 1 dalies f) punktu (ŽŪIKVC turi teisėtą interesą užtikrinti tinkamą posėdžių organizavimą, eigą ir posėdžių nutarimų vykdymą);
   16. duomenų subjektų, užsakančių ŽŪIKVC spausdinimo ar kitas su spauda susijusias paslaugas, duomenys (vardas, pavardė, telefono ryšio numeris, elektroninio pašto adresas, gyvenamosios vietos ar buveinės adresas, sumokėta suma, mokėjimo data, parašas, kita užsakovo pateikiama informacija, susijusi su spaudos paslaugomis ir jų suteikimu) tvarkomi spaudos darbų atlikimo ir spaudos paslaugų administravimo tikslais. Šie asmens duomenys tvarkomi vadovaujantis Reglamento 6 straipsnio 1 dalies b), c) ir f) punktais (ŽŪIKVC turi teisėtą interesą užtikrinti tinkamą teikiamų paslaugų apskaitą);
   17. ŽŪIKVC esančiuose serveriuose, operacinėse sistemose ir taikomosios programinės įrangos žurnalų įrašuose (angl. *log*), kuriuose fiksuojama tiek išorinių (išskyrus ŽŪIKVC tvarkomus registrus ir informacines sistemas, kurių asmens duomenų valdytojas nėra ŽŪIKVC), tiek vidinių ŽŪIKVC informacinių išteklių naudotojų atliekama veikla (vykdomi veiksmai (operacijos)), asmens duomenys tvarkomi (naudotojų identifikavimas, naudotojų aktyvumas, atliekami veiksmai, prisijungimų informacija (laikas, interneto protokolo (IP) adresas) siekiant vykdyti naudotojų identifikavimą, informaciniuose ištekliuose atliekamų veiksmų kontrolę, atsekamumą ir įrodomumą, užtikrinti asmens duomenų vientisumą ir konfidencialumą. Šie asmens duomenys tvarkomi vadovaujantis Reglamento 6 straipsnio 1 dalies c) punktu;
   18. duomenų subjektų, prenumeruojančių ŽŪIKVC naujienas įmonės interneto svetainėje, vardas ir elektroninio pašto adresas tvarkomi naujienų siuntimo duomenų subjektui tikslu. Šie asmens duomenys tvarkomi vadovaujantis Reglamento 6 straipsnio 1 dalies a) punktu;
   19. darbuotojų atžvilgiu vykdytos lobistinės veiklos duomenys (lobistinės veiklos vykdymo pradžios data, darbuotojo, kurio atžvilgiu vykdyta lobistinė veikla, vardas, pavardė, darbovietė, pareigos, elektroninio pašto adresas, lobisto vardas, pavardė, elektroninio pašto adresas, lobisto (juridinio asmens) atstovas, lobistinės veiklos užsakovas, lobistinės veiklos naudos gavėjas, informacija, ar asmuo yra įrašytas lobistų sąraše, teisės aktas (jo projektas), dėl kurio vykdyta lobistinė veikla (pavadinimas, informacija apie tai, ar pateiktas konkretus teisės akto projektas, ar buvo siūloma inicijuoti šio teisės akto projekto svarstymą), teisės aktu (jo projektu), dėl kurio vykdyta lobistinė veikla, lobisto norimo pakeisti dalyko trumpas apibūdinimas, kita svarbi informacija, kurią gali nurodyti darbuotojas, ŽŪIKVC nustatyta tvarka teikdamas Darbuotojo, kurio atžvilgiu vykdyta lobistinė veikla, deklaraciją, šios deklaracijos pateikimo data) tvarkomi siekiant užtikrinti lobistinės veiklos viešumą ir skaidrumą, užkirsti kelią neteisėtai lobistinei veiklai. Šie asmens duomenys tvarkomi vadovaujantis Reglamento 6 straipsnio 1 dalies c) punktu.

**IV SKYRIUS**

**PAPILDOMI DARBUOTOJŲ (IR BUVUSIŲ) BEI KANDIDATŲ EITI PAREIGAS ASMENS DUOMENŲ TVARKYMO YPATUMAI**

1. <...> *Taisyklių 16 punkte reglamentuotas ŽŪIKVC vidinis procesas. Nustatyta, kokius darbuotojų asmens duomenis (kokių kategorijų) ŽŪIKVC, kaip asmens duomenų valdytojas, papildomai tvarko, kokiais asmens duomenų tvarkymo tikslais ir kokiais teisiniais pagrindais vadovaudamasis.*
2. Draudžiama tvarkyti kandidato dirbti darbą asmens duomenis apie apkaltinamuosius nuosprendžius ir nusikalstamas veikas, išskyrus atvejus, kai šiuos asmens duomenis būtina patikrinti, ar asmuo atitinka įstatymuose ir (ar) įgyvendinamuosiuose teisės aktuose nustatytus reikalavimus pareigoms eiti ir atsakomybei teisės aktų nustatyta tvarka taikyti.
3. Kandidato eiti pareigas asmens duomenis, susijusius su kvalifikacija, profesiniais gebėjimais ir dalykinėmis savybėmis, galima rinkti iš buvusio darbdavio prieš tai informavus kandidatą, o iš esamo darbdavio – tik su kandidato sutikimu (sutikimą turi būti galima prireikus įrodyti). Tokių duomenų tvarkymo teisinis pagrindas – ŽŪIKVC teisėtas interesas (ŽŪIKVC siekis užtikrinti tinkamą ir skaidrų darbuotojų priėmimo į darbą procesą ir priimti į darbą tinkamiausią kandidatą). Tas pats teisinis pagrindas ir teisėto intereso apibūdinimas taikomas ir dėl Taisyklių 19 punkte nurodytos informacijos rinkimo.
4. Viešai prieinami asmens duomenys apie kandidatą, kandidatuojantį eiti pareigas, gali būti renkami tik tiek ir tik tokia apimtimi, kiek tie asmens duomenys yra tiesiogiai reikalingi ir aktualūs darbo pareigoms, į kurias kandidatuojama, ir funkcijoms vykdyti. Apie šią galimybę kandidatai turi būti informuojami darbo skelbime.
5. Potencialiems darbdaviams teiraujantis duomenų apie buvusius ŽŪIKVC darbuotojus, galima teikti tik duomenis, susijusius su buvusių ŽŪIKVC darbuotojų kvalifikacija, profesiniais gebėjimais ir dalykinėmis savybėmis. Potencialiems darbdaviams informacija apie buvusius ŽŪIKVC darbuotojus negali būti teikiama telefonu. Informacija, susijusi su buvusių ŽŪIKVC darbuotojų kvalifikacija, profesiniais gebėjimais ir dalykinėmis savybėmis, potencialiems buvusių ŽŪIKVC darbuotojų darbdaviams teikiama tik atsakant oficialiai raštu gavus jų rašytinį paklausimą, kuriame turi būti nurodytas duomenų gavimo teisinis pagrindas, duomenų naudojimo ir kitokio tvarkymo tikslas (-ai) ir turi būti aiškiai nurodyta, ką tiksliai prašoma pateikti (aiški duomenų apimtis). Prašomi duomenys turi būti proporcingi prašyme nurodytam (-iems) tikslui (-ams) pasiekti. Darbuotojai, teikiantys informaciją apie buvusius ŽŪIKVC darbuotojus telefonu, prisiima atsakomybę už visas dėl to galinčias atsirasti pasekmes.
6. <...> *Taisyklių 21*–*24 punktuose reglamentuotas ŽŪIKVC vidinis procesas. Nustatyta darbuotojams suteikiamos įrangos, kitos technikos ir priemonių naudojimo tvarka.*

**V SKYRIUS**

**ASMENS DUOMENŲ SAUGOJIMO TERMINAI**

1. Asmens duomenys saugomi ne ilgiau, nei to reikalauja duomenų tvarkymo tikslai:
   1. dokumentuose (įskaitant sutartis) ar bylose saugomi asmens duomenys – atsižvelgiant į dokumento ar bylos, kuriuose šie duomenys yra nurodyti, rūšį, pagal Lietuvos vyriausiojo archyvaro patvirtintoje Bendrųjų dokumentų saugojimo terminų rodyklėje ir ŽŪIKVC dokumentacijos plane nurodytus terminus. Dokumentai naikinami Lietuvos Respublikos dokumentų ir archyvų įstatymo nustatyta tvarka. Nuolat saugomi dokumentai, kuriuose yra asmens duomenų, perduodami saugoti valstybės archyvams Lietuvos Respublikos dokumentų ir archyvų įstatymo nustatyta tvarka;
   2. telefono įrašai, gauti skambinant bendruoju informacijos teikimo telefonu, saugomi 1 mėnesį po įrašymo, po to ištrinami automatiškai;
   3. vaizdo kamerų įrašai saugomi 14 parų arba tol, kol nepasibaigia vieta, skirta įrašams saugoti, po to ištrinami automatiškai;
   4. duomenų subjektų įeigos į pastatą kontrolės duomenys įeigos valdikliuose saugomi 30 dienų, po to ištrinami, o įeigos vizualizacijoje duomenys atvaizduojami 2 metus;
   5. duomenų subjektų įeigos į ŽŪIKVC patalpas kontrolės duomenys (Lankytojų registro informacija) saugomi 1 metus;
   6. siekiančių įsidarbinti, tačiau neatrinktų kandidatų asmens duomenys ištrinami arba su jų sutikimu 1 metus saugomi ŽŪIKVC kandidatų duomenų bazėje, po to sunaikinami;
   7. ŽŪIKVC posėdžių protokolų garso įrašai saugomi, iki surašomi posėdžių protokolai, po to ištrinami. Jeigu posėdžiai vykdomi per *Microsoft TEAMS* programą, posėdžių protokolų garso įrašus posėdį protokoluojantis darbuotojas turi saugoti, iki surašomas posėdžio protokolas, po to privalo pats juos ištrinti *Microsoft TEAMS* programoje. Jeigu posėdį organizuojantis asmuo daro posėdžio garso įrašą per *Microsoft TEAMS* programą ne posėdžio protokolo surašymo, o kitu, objektyviai būtinu ir pateisinamu tikslu (išimtiniai atvejai), toks įrašas gali būti saugomas tik iki tol, kol tai objektyviai reikalinga tam tikslui, dėl kurio daromas įrašas, pasiekti, ir posėdį organizuojantis asmuo pats privalo ištrinti garso įrašą *Microsoft TEAMS* programoje nedelsdamas, kai tik toks įrašas tampa nebereikalingas;
   8. <...> *Taisyklių 25.8*–*25.10 papunkčiuose reglamentuotas darbuotojų asmens duomenų (tam tikrų) saugojimo laikotarpis*;
   9. ŽŪIKVC esančių serverių, operacinių sistemų ir taikomosios programinės įrangos žurnalų įrašų, kuriuose fiksuojama tiek išorinių (išskyrus ŽŪIKVC tvarkomus registrus ir informacines sistemas, kurių asmens duomenų valdytojas nėra ŽŪIKVC), tiek vidinių ŽŪIKVC informacinių išteklių naudotojų atliekama veikla (vykdomi veiksmai (operacijos)), asmens duomenys saugomi ne mažiau kaip 1 metus, tačiau ne ilgiau, nei to reikia darbo funkcijoms vykdyti;
   10. ŽŪIKVC naujienas prenumeruojančių duomenų subjektų vardai ir elektroninio pašto adresai saugomi tol, kol neatsisakoma naujienų prenumeratos;
   11. *Taisyklių 25.13 papunktyje numatytas įpareigojimas darbuotojams dėl tam tikruose įrankiuose tvarkomų asmens duomenų saugojimo trukmės*;
   12. asmenų aptarnavimo kokybės vertinimo anketas užpildžiusių duomenų subjektų asmens duomenys saugomi 2 metus;
   13. darbuotojų, kurių atžvilgiu vykdyta lobistinė veikla, deklaracijos ir jose pateikti asmens duomenys, prie jų pridėti dokumentai ir kita informacija yra saugomi 3 metus nuo jų gavimo ŽŪIKVC dienos.
2. Darbuotojai, vykdydami darbo funkcijas ir tvarkydami asmens duomenis, privalo šiuos asmens duomenis saugoti (įskaitant darbuotojų darbui naudojamus bendruosius skyrių diskus („S“), darbuotojų diskus („N“) ir bet kokius kitus darbuotojų naudojamus tinklo diskus, darbalaukyje saugomą informaciją, popierinius dokumentus, elektroninius laiškus ir kt.) tik tiek laiko, kiek tai tikslinga ir reikalinga darbo funkcijoms vykdyti. Negali būti kaupiami, saugomi ir kitaip tvarkomi pertekliniai asmens duomenys.
3. Pasibaigus asmens duomenų saugojimo terminui, jis gali būti pratęstas, jeigu ŽŪIKVC nustato, kad saugoti asmens duomenis toliau yra būtina, ypač atsižvelgiant į būtinybę panaudoti asmens duomenis kaip įrodymą ikiteisminiame ar kitokiame tyrime, įskaitant ir Valstybinės duomenų apsaugos inspekcijos (toliau – Inspekcija) vykdomus tyrimus, civilines, administracines ar baudžiamąsias bylas ar kitus teisės aktų nustatytus atvejus, ar esant kitam teisiniam pagrindui. Prieš priimant sprendimą pratęsti asmens duomenų saugojimo terminą, konsultuojamasi su ŽŪIKVC duomenų apsaugos pareigūnais.

**VI SKYRIUS**

**ASMENS DUOMENŲ TEIKIMAS TRETIESIEMS ASMENIMS**

1. Teisės aktų nustatytais atvejais ir tvarka ŽŪIKVC teikia tvarkomus asmens duomenis tretiesiems asmenims:
   1. asmenų, pateikusių ŽŪIKVC skundą, prašymą, paklausimą ar pranešimą, ginčo dėl ŽŪIKVC priimto sprendimo teisėtumo nagrinėjimo tikslu ar kitų teisminių ar ikiteisminių funkcijų vykdymo ir bylų nagrinėjimo, tyrimo vykdymo tikslu – teismams arba ikiteisminio tyrimo institucijoms;
   2. darbuotojų asmens duomenis: socialinio draudimo įmokų administravimo tikslu – Valstybinio socialinio draudimo fondo valdybai prie Socialinės apsaugos ir darbo ministerijos, mokesčių administravimo tikslu – Valstybinei mokesčių inspekcijai prie Lietuvos Respublikos finansų ministerijos;
   3. kitiems fiziniams ir juridiniams asmenims, kuriems asmens duomenis teikti ŽŪIKVC įpareigoja (ar leidžia teikti) teisės aktai, – tų teisės aktų vykdymo tikslu (ar vadovaujantis tais asmens duomenis teikti leidžiančiais teisės aktais).
2. Asmens duomenys tretiesiems asmenims teikiami:
   1. gavus prašymą (vienkartinio duomenų teikimo atveju), kuriame nustatytas asmens duomenų naudojimo aiškiai apibrėžtas, konkretus ir teisėtas tikslas, teisinis asmens duomenų gavimo pagrindas ir aiškiai apibrėžta prašomų pateikti asmens duomenų apimtis bei kai potencialaus duomenų gavėjo prašymas atitinka specialiuosiuose teisės aktuose numatytus reikalavimus, jei jie taikomi;
   2. pagal ŽŪIKVC ir duomenų gavėjo sudarytą duomenų teikimo sutartį (daugkartinio teikimo atveju). Sutartyje turi būti nurodytas aiškiai apibrėžtas, konkretus ir teisėtas asmens duomenų naudojimo tikslas, teisinis duomenų teikimo ir gavimo pagrindas, aiškiai apibrėžta teikiamų asmens duomenų apimtis, tvarka, sąlygos ir atsakomybė;
   3. ŽŪIKVC iniciatyva, vykdant teisės aktuose nustatytas funkcijas.
3. Teikiant asmens duomenis tretiesiems asmenims, darbuotojams visada privalu įsitikinti, kad tam yra tinkamas ir pagrįstas teisinis pagrindas (Reglamento 6 straipsnio 1 dalis ar atitinkamai 9 straipsnio 2 dalis bei specialiojo teisės akto atitinkamas aktualus punktas (jei taikoma)), konkretus, aiškus ir teisėtas asmens duomenų naudojimo ir kitokio tvarkymo tikslas ir aiški prašomų pateikti asmens duomenų apimtis (negali būti teikiama daugiau asmens duomenų, nei prašoma ir nei objektyviai būtina nurodytam (-iems) tikslui (-ams) pasiekti), – jeigu kyla dvejonių, neaiškumų, darbuotojams reikėtų pasikonsultuoti su ŽŪIKVC duomenų apsaugos pareigūnais elektroniniu paštu [duomenuapsauga@vic.lt](mailto:duomenuapsauga@vic.lt), skambinant intranete skelbiamais ŽŪIKVC duomenų apsaugos pareigūnų telefono ryšio numeriais, naudojant kitas ŽŪIKVC praktikoje taikomas susirašinėjimo priemones ar bendraujant tiesiogiai.

**VII SKYRIUS**

**ORGANIZACINĖS IR TECHNINĖS ASMENS DUOMENŲ SAUGUMO PRIEMONĖS**

1. Duomenų valdytojas tiek nustatydamas asmens duomenų tvarkymo priemones ir tvarkymo tikslus, tiek paties asmens duomenų tvarkymo metu įgyvendina tinkamas technines ir organizacines asmens duomenų saugumo priemones atsižvelgdamas į techninių galimybių išsivystymo lygį, įgyvendinimo sąnaudas ir duomenų tvarkymo pobūdį, aprėptį, kontekstą ir tikslus, taip pat į duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms. Šiomis priemonėmis siekiama veiksmingai įgyvendinti duomenų apsaugos principus ir į asmens duomenų tvarkymą integruoti būtinas apsaugos priemones, kad asmens duomenų tvarkymas atitiktų Reglamento reikalavimus ir būtų apsaugotos duomenų subjektų teisės ir teisėti interesai.
2. Organizacinės ir techninės asmens duomenų saugumo priemonės, skirtos asmens duomenims nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo apsaugoti, užtikrina tokį saugumo lygį, kuris atitinka ŽŪIKVC tvarkomų asmens duomenų pobūdį ir jų tvarkymo keliamą riziką.
3. ŽŪIKVC organizacines ir technines asmens duomenų saugumo priemones įgyvendina vadovaudamasis pritaikytosios ir standartizuotosios asmens duomenų apsaugos principais. Pritaikytosios asmens duomenų apsaugos principas reiškia, kad, planuodamas nauju būdu tvarkyti asmens duomenis, ŽŪIKVC į duomenų apsaugą atsižvelgia pradiniuose tokio planavimo etapuose. ŽŪIKVC imasi visų būtinų techninių ir organizacinių veiksmų, kad įgyvendintų asmens duomenų apsaugos principus ir apsaugotų asmenų teises ir teisėtus interesus. Standartizuotosios asmens duomenų apsaugos principas reiškia, kad ŽŪIKVC, nustatydamas standartizuotuosius parametrus asmens duomenų tvarkymo procesuose, visada juos įvertina ir stengiasi atsižvelgti, kad tokie parametrai padėtų užtikrinti kuo didesnę privatumo apsaugą.
4. Siekiant užtikrinti tiek automatiniu, tiek ir ne automatiniu būdu tvarkomų asmens duomenų saugumą, atsižvelgiant į duomenų pobūdį, jų tvarkymo keliamą riziką ir kitus šiame Taisyklių skyriuje bei Reglamente nustatytus principus, ŽŪIKVC pasirenkamos ir įgyvendinamos šios organizacinės ir techninės asmens duomenų saugumo priemonės:
   1. organizacinės asmens duomenų saugumo priemonės apima asmens duomenų saugumo politikos ir procedūrų reglamentavimą, asmens duomenų tvarkymo procesų identifikavimą ir reglamentavimą, funkcijų ir atsakomybės nustatymą, prieigų valdymo politikos, išteklių ir turto valdymo, pakeitimų valdymo, asmens duomenų tvarkytojų pasitelkimo sąlygų, asmens duomenų saugumo pažeidimų valdymo, veiklos tęstinumo aspektų reglamentavimą, konfidencialumo įsipareigojimus, darbuotojų ir kitų suinteresuotųjų asmenų mokymus;
   2. techninės asmens duomenų saugumo priemonės apima prieigų suteikimą ir kontrolę, tinkamą identifikavimą ir autentifikavimą, techninių žurnalų įrašus ir jų stebėseną, serverių ir duomenų bazių apsaugą, darbo stočių apsaugą, tinklo ir komunikacijos saugą, atsargines kopijas (šios kopijos daromos ir administruojamos vadovaujantis ŽŪIKVC generalinio direktoriaus įsakymu patvirtintu Valstybės įmonės Žemės ūkio informacijos ir kaimo verslo centro svarbiausių veiklos duomenų ir kitos informacijos atsarginių kopijų administravimo tvarkos aprašu), stacionariųjų ir nešiojamųjų įrenginių saugų naudojimą, programinės įrangos saugą, asmens duomenų naikinimą, fizinę apsaugą.
5. Pagrindiniai asmens duomenų saugumo užtikrinimo principai ir aspektai ŽŪIKVC:
   1. užtikrinama tinkama prieigos prie asmens duomenų apsauga, valdymas ir kontrolė. Prieigos prie asmens duomenų teisės išorės asmenims suteikiamos, keičiamos ir naikinamos vadovaujantis Valstybės įmonės Žemės ūkio informacijos ir kaimo verslo centro išorinių naudotojų administravimo taisyklėmis, patvirtintomis ŽŪIKVC generalinio direktoriaus įsakymu. Kartu ŽŪIKVC užtikrina, kad prieigos prie asmens duomenų teisės būtų suteikiamos tik tiems ŽŪIKVC darbuotojams ir tik tokia apimtimi, kiek jos būtinos darbuotojų darbo funkcijoms vykdyti (principas „būtina darbui“). Asmens duomenys tretiesiems asmenims teikiami vadovaujantis Taisyklių VI skyriaus nuostatomis;
   2. su asmens duomenimis galima atlikti tik tuos veiksmus, kuriems atlikti naudotojui yra suteiktos teisės;
   3. įgyvendinti asmens duomenų konfidencialumo, vientisumo ir prieinamumo principai;
   4. įgyvendintos švaraus stalo ir švaraus ekrano politikos;
   5. kompiuterinės darbo vietos, serverinės ir kita techninė bei programinė įranga, kuria gali būti pasiekiami asmens duomenys, yra tinkamai apsaugotos, vadovaujantis gerosiomis informacijos saugos praktikomis ir teisės aktų reikalavimais;
   6. draudžiamas ir kontroliuojamas nelegalios (neleistinos) programinės įrangos naudojimas;
   7. užtikrinama tinkama asmens duomenų apsauga nuo neteisėtos prieigos elektroninių ryšių priemonėmis;
   8. užtikrinamas tinkamas patalpų, kuriose saugomi asmens duomenys, fizinis saugumas;
   9. kiti asmens duomenų saugos reikalavimai nustatomi ir įgyvendinami vadovaujantis Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
   10. asmens duomenų saugos priemonės parenkamos vadovaujantis standartais ISO/IEC 27001 ir ISO/IEC 27002, Valstybės įmonės Žemės ūkio informacijos ir kaimo verslo centro informacijos saugumo politika, patvirtinta ŽŪIKVC generalinio direktoriaus įsakymu, kitais aktualiais asmens duomenų saugumo reikalavimus reglamentuojančiais teisės aktais ir atsižvelgiant į gerąsias praktikas ir atsakingų institucijų rekomendacijas;
   11. ŽŪIKVC įdiegta informacijos saugumo vadybos sistema yra sertifikuota pagal ISO/IEC 27001 standartą. Šio standarto taikomi reikalavimai yra aptariami Valstybės įmonės Žemės ūkio informacijos ir kaimo verslo centro veikloje taikomų ISO/IEC 27001:2013 standarto reikalavimų sąraše, patvirtintame ŽŪIKVC generalinio direktoriaus įsakymu. Minėtame įsakyme taip pat aprašomas standarto reikalavimų įdiegimas ŽŪIKVC, kartu nurodytos ir ŽŪIKVC taikomos asmens duomenų techninės ir organizacinės saugumo priemonės;
   12. darbuotojai yra pasirašę konfidencialumo pasižadėjimus, kuriais yra pasižadėję tvarkyti asmens duomenis tik tokios apimties, kuri būtina pareiginėse instrukcijose nustatytoms funkcijoms vykdyti, laikytis nustatytų asmens duomenų apsaugos reikalavimų ir kitų teisės aktų nuostatų, reglamentuojančių saugų asmens duomenų tvarkymą, saugoti asmens duomenų paslaptį ir užtikrinti, kad asmens duomenys nebus atskleisti, perduoti ar kitomis priemonėmis nebus sudarytos sąlygos su jais susipažinti asmenims, kurie nėra įgalioti juos tvarkyti.

**VIII SKYRIUS**

**REIKALAVIMAI DARBUOTOJAMS, TVARKANTIEMS ASMENS DUOMENIS**

1. Darbuotojai prieš kiekvieną asmens duomenų tvarkymo veiksmą (operaciją) privalo įvertinti, ar toks asmens duomenų tvarkymas atitinka šiose Taisyklėse įtvirtintus reikalavimus, užtikrinti, kad kiekvienas asmens duomenų tvarkymo veiksmas (operacija) atitiktų minėtus reikalavimus, taip pat įvertinti, ar toks asmens duomenų tvarkymas turi bent vieną Taisyklių 11.2 papunktyje įtvirtintą asmens duomenų tvarkymo pagrindą, ar asmens duomenų tvarkymo tikslas yra teisėtas ir aiškiai apibrėžtas, ar tvarkomų duomenų apimtis yra tokia, kokia yra būtina tikslams pasiekti, bei užtikrinti, kad asmens duomenys nebūtų tvarkomi, jei toks asmens duomenų tvarkymas neatitinka bent vieno iš šiose Taisyklėse numatytų reikalavimų.
2. Prieiga prie asmens duomenų gali būti suteikta tik tam darbuotojui, kuriam asmens duomenys yra reikalingi jo funkcijoms vykdyti (principas „būtina darbui“).
3. Darbuotojai, suteikdami prieigas prie ŽŪIKVC informacinių išteklių ir vėliau atlikdami tokių prieigų teisių valdymą, privalo vadovautis Valstybės įmonės Žemės ūkio informacijos ir kaimo verslo centro išorinių naudotojų administravimo taisyklėmis, patvirtintomis ŽŪIKVC generalinio direktoriaus įsakymu.
4. Darbuotojai, tvarkantys asmens duomenis naudodami nešiojamuosius įrenginius, privalo laikytis Valstybės įmonės Žemės ūkio informacijos ir kaimo verslo centro nešiojamųjų įrenginių naudojimo ir priežiūros taisyklių, patvirtintų ŽŪIKVC generalinio direktoriaus įsakymu, reikalavimų.
5. Su asmens duomenimis galima atlikti tik tuos veiksmus, kuriems atlikti darbuotojams yra suteiktos teisės.
6. Darbuotojai, tvarkantys duomenų subjektų asmens duomenis, privalo:
   1. laikytis asmens duomenų tvarkymo saugumo reikalavimų, įtvirtintų Reglamente, ADTAĮ, šiose Taisyklėse, Valstybės įmonės Žemės ūkio informacijos ir kaimo verslo centro informacijos saugumo politikoje ir kituose teisės aktuose;
   2. laikytis konfidencialumo įsipareigojimų ir laikyti paslaptyje bet kokią su asmens duomenimis susijusią informaciją, su kuria jie susipažino vykdydami savo funkcijas, nebent tokia informacija būtų vieša pagal galiojančių įstatymų ar kitų teisės aktų nuostatas ir būtų skirta naudoti bet kokiu tikslu. Pareiga saugoti asmens duomenų paslaptį galioja ir perėjus dirbti į kitas pareigas ar pasibaigus darbo santykiams ŽŪIKVC;
   3. pasirašyti Konfidencialumo pasižadėjimą, kurio formą ir turinį įsakymu tvirtina ŽŪIKVC generalinis direktorius;
   4. saugoti dokumentus, duomenų rinkinius, duomenų bazėse saugomus asmens duomenis ir duomenų kopijas tiek popierinius, tiek elektroninius, vengti nereikalingų kopijų darymo;
   5. neatskleisti asmens duomenų, jų neperduoti ir nesudaryti sąlygų bet kokiomis priemonėmis ir bet kokia forma susipažinti su asmens duomenimis nė vienam asmeniui, kuris nėra įgaliotas tvarkyti asmens duomenis.

**IX SKYRIUS**

**DUOMENŲ SUBJEKTŲ TEISIŲ ĮGYVENDINIMAS**

1. Duomenų subjektų teisės įgyvendinamos vadovaujantis Duomenų subjektų teisių įgyvendinimo valstybės įmonėje Žemės ūkio informacijos ir kaimo verslo centre taisyklėmis, patvirtintomis ŽŪIKVC generalinio direktoriaus įsakymu, kurios taip pat viešai skelbiamos įmonės interneto svetainėje, skiltyje „Asmens duomenų apsauga“.

**X SKYRIUS**

**ASMENS DUOMENŲ SAUGUMO PAŽEIDIMŲ (IR GALIMŲ PAŽEIDIMŲ) VALDYMAS**

1. *<..*.> *Taisyklių 43*–*63 punktuose reglamentuotas ŽŪIKVC vidinis procesas. Nustatyta pranešimų apie asmens duomenų saugumo pažeidimus (ir galimus pažeidimus), šių pažeidimų tyrimo ir valdymo tvarka, reglamentuota darbuotojų atsakomybė*.

**XI SKYRIUS**

**ASMENS DUOMENŲ TVARKYMO VEIKLOS ĮRAŠAI**

1. ŽŪIKVC yra tvarkomi asmens duomenų tvarkymo veiklos įrašai pagal Reglamento 30 straipsnyje nurodytus reikalavimus. Įgyvendindami šį Reglamento įpareigojimą, ŽŪIKVC duomenų apsaugos pareigūnai organizuoja Asmens duomenų tvarkymo veiklos įrašų registro (toliau – Registras) pildymą elektronine forma arba patys jį pildo ir yra atsakingi už Registro tvarkymą (ar tokio tvarkymo organizavimą).
2. Registre nurodoma Reglamento 30 straipsnyje įtvirtinta informacija, taip pat ir kita, ŽŪIKVC duomenų apsaugos pareigūnų vertinimu, reikalinga informacija. Informaciją, reikalingą Registrui pildyti, operatyviai elektroninio pašto adresu [duomenuapsauga@vic.lt](mailto:duomenuapsauga@vic.lt) ar kitokiais ŽŪIKVC duomenų apsaugos pareigūnų nurodytais būdais privalo pateikti duomenų valdymo įgaliotiniai ir kiti darbuotojai, kurie yra atsakingi už ŽŪIKVC valdomų ir tvarkomų asmens duomenų tvarkymą. Už informacijos pateikimą atsakingi ŽŪIKVC veiklos skyriai ir (ar) konkretūs darbuotojai nurodomi pačiame Registre. Darbuotojai, teikiantys duomenis, atsako už šios informacijos teisingumą ir išsamumą.
3. Duomenų valdymo įgaliotiniai, atsakingi ŽŪIKVC veiklos skyriai ir (ar) konkretūs darbuotojai, nurodyti Registre, privalo nedelsdami informuoti ŽŪIKVC duomenų apsaugos pareigūnus elektroniniu paštu duomenuapsauga@vic.lt, jeigu Registro įrašai neatitinka realaus ŽŪIKVC asmens duomenų tvarkymo poreikio ir dėl to yra reikalingi pakeitimai, taip pat informuoti apie bet kokius pasikeitimus, susijusius su Registre nurodoma informacija.
4. Registro įrašai turi būti teisingi, aktualūs ir išsamūs, atspindėti realią ŽŪIKVC asmens duomenų tvarkymo veiklą.
5. Gavus Inspekcijos prašymą, Registras ar jo išrašas pateikiamas prašyme nurodytais terminais. Už tokį pateikimą atsakingi ŽŪIKVC duomenų apsaugos pareigūnai.
6. ŽŪIKVC duomenų apsaugos pareigūnai pagal poreikį ar kilus įtarimų (gavus informacijos), kad atliekama reali duomenų tvarkymo veikla gali neatitikti Registre pateikiamos informacijos, atlieka patikras ŽŪIKVC, ar vykdoma asmens duomenų tvarkymo veikla atitinka Registre pateiktą informaciją. Gali būti tikrinamas konkretus duomenų tvarkymo veiksmas (operacija), konkrečios duomenų subjektų kategorijos duomenų tvarkymo veikla ir (ar) konkretus duomenų tvarkymo veiklos epizodas. Patikros rezultatai yra įforminami laisvos formos protokolu, kuriame nurodoma, ar tikrinta ŽŪIKVC vykdoma asmens duomenų tvarkymo veikla atitinka Registro informaciją, trūkumai, jeigu tokių nustatyta, ar pateikiamos kitokios asmens duomenų tvarkymo rekomendacijos, kurios gali tapti pagrindu konkretiems nurodymams atitinkamiems ŽŪIKVC atsakingiems darbuotojams pateikti. Patikros protokolas yra teikiamas ŽŪIKVC generaliniam direktoriui susipažinti. Patikros metu nustačius trūkumų, Registre nurodyti atsakingi darbuotojai informuojami apie juos. Atsakingi darbuotojai nedelsdami turi imtis priemonių trūkumams ištaisyti ir, ŽŪIKVC duomenų apsaugos pareigūnams paprašius, taip pat nedelsdami turi pateikti trūkumų ištaisymo įrodymus.

**XII SKYRIUS**

**POVEIKIO ASMENS DUOMENŲ APSAUGAI VERTINIMAS**

1. Poveikio asmens duomenų apsaugai vertinimas ŽŪIKVC atliekamas vadovaujantis Valstybės įmonės Žemės ūkio informacijos ir kaimo verslo centro poveikio duomenų apsaugai vertinimo tvarkos aprašu, patvirtintu ŽŪIKVC generalinio direktoriaus įsakymu, ir atsižvelgiant į Reglamento reikalavimus.

**XIII SKYRIUS**

**ŽŪIKVC, KAIP ASMENS DUOMENŲ TVARKYTOJO, ATLIEKAMAS ASMENS DUOMENŲ TVARKYMAS**

1. Šio skyriaus nuostatos yra taikomos tais atvejais, kai ŽŪIKVC tvarko asmens duomenis kaip asmens duomenų tvarkytojas ŽŪM, kaip asmens duomenų valdytojos, nurodymu. ŽŪIKVC, kaip asmens duomenų tvarkytojo, asmens duomenų tvarkymo veikla yra fiksuojama Registre.
2. Tais atvejais, kai ŽŪIKVC tvarko asmens duomenis kaip asmens duomenų tvarkytojas, jis privalo laikytis ŽŪM, kaip asmens duomenų valdytojos, nustatyto duomenų tvarkymo tikslo, priemonių ir kitų duomenų tvarkymo sąlygų, taip pat privalo tvarkyti tik tokį kiekį asmens duomenų ir tik tokią trukmę, kurią nurodė ŽŪM, kaip asmens duomenų valdytoja.
3. Visais atvejais, be ŽŪM, kaip asmens duomenų valdytojos, nustatytų papildomų pareigų, ŽŪIKVC, tvarkydamas asmens duomenis kaip asmens duomenų tvarkytojas, turi šias pareigas:
   1. tvarkyti asmens duomenis tik pagal ŽŪM dokumentais įformintus nurodymus, išskyrus atvejus, kai tai daryti reikalaujama pagal teisės aktų nuostatas, kurios yra taikomos ŽŪIKVC;
   2. užtikrinti, kad asmens duomenis tvarkyti įgalioti darbuotojai ar kiti pasitelkti asmenys būtų įsipareigoję užtikrinti konfidencialumą;
   3. imtis visų būtinų ir prieinamų techninių ir organizacinių priemonių, kad būtų užtikrintas tvarkomų asmens duomenų saugumas;
   4. laikytis Reglamente nustatytų kito asmens duomenų tvarkytojo pasitelkimo sąlygų;
   5. atsižvelgdamas į asmens duomenų tvarkymo pobūdį, taikydamas tinkamas technines ir organizacines priemones, padėti ŽŪM, kiek tai įmanoma, kad būtų įvykdyta ŽŪM prievolė atsakyti į prašymus, susijusius su duomenų subjektų teisių įgyvendinimu;
   6. padėti ŽŪM įgyvendinti jos prievoles pranešti apie asmens duomenų saugumo pažeidimus, padėti atlikti poveikio asmens duomenų apsaugai vertinimą ir padėti užtikrinti kitų Reglamento 32–36 straipsniuose nustatytų prievolių laikymąsi, atsižvelgdamas į asmens duomenų tvarkymo pobūdį ir savo turimą informaciją;
   7. pagal ŽŪM pasirinkimą, baigęs teikti su asmens duomenų tvarkymu susijusias paslaugas, ištrinti arba grąžinti ŽŪM visus asmens duomenis ir ištrinti esamas jų kopijas, išskyrus atvejus, kai teisės aktai nustato reikalavimą asmens duomenis saugoti;
   8. ŽŪM prašymu pateikti informaciją, būtiną siekiant įrodyti, kad vykdomos šiame Taisyklių punkte nustatytos prievolės, ir sudaryti sąlygas bei padėti ŽŪM arba jos įgaliotam auditoriui atlikti auditą, įskaitant patikrinimus.
4. ŽŪIKVC informuoja ŽŪM, jei, ŽŪIKVC nuomone, kuris nors jos nurodymas, išdėstytas Taisyklių 73.8 papunktyje, pažeidžia Reglamentą ar kitas asmens duomenų apsaugos teisės nuostatas.
5. Kitos aktualios nuostatos, susijusios su asmens duomenų tvarkymu ŽŪM vardu, numatytos Reglamento 28 straipsnyje, Lietuvos Respublikos įstatymuose, ŽŪM patvirtintuose ir (ar) kituose įstatymų įgyvendinamuosiuose teisės aktuose bei duomenų tvarkymo sutartyje tarp ŽŪM ir ŽŪIKVC. Kilus prieštaravimų, pirmenybė yra teikiama teisės aktų nuostatoms bei rašytiniams ŽŪM ir ŽŪIKVC susitarimams.

**XIV SKYRIUS**

**ASMENS DUOMENŲ TVARKYTOJŲ PASITELKIMAS**

1. ŽŪIKVC, kaip duomenų valdytojas, turi teisę sutarčių pagrindu duomenų tvarkymo veiksmams (operacijoms) atlikti pasitelkti asmens duomenų tvarkytojus. ŽŪIKVC, pasitelkdamas asmens duomenų tvarkytojus, vadovaujasi Reglamento 28 straipsnyje įtvirtintais reikalavimais. Asmens duomenų tvarkytojais laikomi fiziniai arba juridiniai asmenys, valdžios institucijos, agentūros ar kitos įstaigos, kurios duomenų valdytojo vardu tvarko asmens duomenis (duomenų valdytojo naudai ir pagal duomenų valdytojo nurodymus; tokie asmenys yra nesusiję darbo santykiais su duomenų valdytoju, t. y. nėra duomenų valdytojo darbuotojai). Pavyzdžiui, asmens duomenų tvarkytojomis gali būti laikomos saugos tarnybos (ypač tais atvejais, kai saugos tarnybai yra suteikiama prieiga prie vaizdo duomenų), informacinių sistemų priežiūros paslaugas teikiantys asmenys.
2. Prieš pasitelkiant konkretų asmens duomenų tvarkytoją, turi būti konsultuojamasi su ŽŪIKVC duomenų apsaugos pareigūnais, ar asmens duomenų tvarkytojas pakankamai užtikrins, kad tinkamos techninės ir organizacinės priemonės bus įgyvendintos tokiu būdu, kad asmens duomenų tvarkymas atitiktų Reglamento ir Taisyklių reikalavimus ir būtų užtikrintas duomenų subjektų teisių įgyvendinimas ir apsauga (jeigu tokia konsultavimosi galimybė yra atsižvelgiant į viešuosius pirkimus reglamentuojančių teisės aktų nuostatas).
3. Sudarant su asmens duomenų tvarkytoju paslaugos teikimo sutartį, kartu turi būti pasirašomas ir susitarimas dėl asmens duomenų tvarkymo (pagal Reglamento 28 straipsnyje įtvirtintus reikalavimus). Susitarimui dėl asmens duomenų tvarkymo naudojama ŽŪIKVC duomenų apsaugos pareigūnų parengta pavyzdinė Susitarimo dėl asmens duomenų tvarkymo forma, nebent ŽŪIKVC ir pasitelkiamas asmens duomenų tvarkytojas susitartų kitaip. Susitarimų dėl asmens duomenų tvarkymo projektai papildomai turi būti pateikiami ŽŪIKVC duomenų apsaugos pareigūnams peržiūrėti ir įvertinti. ŽŪIKVC duomenų apsaugos pareigūnai pastebėjimus pateikia ne vėliau kaip per 5 darbo dienas nuo susitarimo projekto gavimo.
4. Siekiant tinkamai valdyti asmens duomenų judėjimą ir užtikrinti tinkamą asmens duomenų tvarkymą ir apsaugą, ŽŪIKVC yra tvarkomas Valstybės įmonės Žemės ūkio informacijos ir kaimo verslo centro asmens duomenų tvarkytojų registras (elektronine forma) (Taisyklių 2 priedas). Už šio registro pildymą atsakingi ŽŪIKVC duomenų apsaugos pareigūnai, kurie registrą pildo pagal atsakingų darbuotojų pateiktą informaciją (atsakingais darbuotojais laikomi paslaugų teikimo sutartyse nurodyti atsakingi už sutarties vykdymą darbuotojai). Valstybės įmonės Žemės ūkio informacijos ir kaimo verslo centro asmens duomenų tvarkytojų registras yra saugomas 1 metus nuo paskutinio įrašo šiame registre (registras tęstinis).

**XV SKYRIUS**

**ASMENS DUOMENŲ PERDAVIMAS Į TREČIĄSIAS VALSTYBES IR TARPTAUTINĖMS ORGANIZACIJOMS**

1. Perduoti asmens duomenis į trečiąsias valstybes arba tarptautinėms organizacijoms, kai ŽŪIKVC veikia kaip duomenų valdytojas (ŽŪIKVC, veikdamas kaip duomenų tvarkytojas, vadovaujasi ŽŪM rašytiniais nurodymais), galima tik esant bent vienai iš šių sąlygų:
   1. yra priimtas Europos Komisijos sprendimas, kad atitinkama trečioji valstybė, teritorija arba vienas ar daugiau nurodytų sektorių toje trečiojoje valstybėje arba atitinkama tarptautinė organizacija užtikrina tinkamo lygio asmens duomenų apsaugą;
   2. jeigu nėra priimto sprendimo dėl tinkamo apsaugos lygio užtikrinimo, asmens duomenys gali būti perduoti į trečiąją valstybę arba tarptautinei organizacijai tik tuo atveju, jeigu ŽŪIKVC yra nustatęs tinkamas apsaugos priemones, su sąlyga, kad duomenų subjektams bus užtikrinta galimybė naudotis vykdytinomis duomenų subjektų teisėmis ir veiksmingomis duomenų subjektų teisių gynimo priemonėmis.
2. Jeigu nėra priimto Europos Komisijos sprendimo dėl tinkamo apsaugos lygio užtikrinimo arba nenustatytos tinkamos apsaugos priemonės, kaip nurodyta Reglamento 46 straipsnio 2 ir 3 dalyse, įskaitant įmonei privalomas taisykles (Reglamento 47 straipsnis), asmens duomenų perdavimas į trečiąsias valstybes arba tarptautinėms organizacijos arba tokių perdavimų seka gali būti atliekami tik tada, jeigu egzistuoja bent viena iš Reglamento 49 straipsnio 1 dalyje nurodytų sąlygų ir yra laikomasi kitų Reglamento reikalavimų.
3. Prieš teikiant asmens duomenis į trečiąsias valstybes ar tarptautinėms organizacijoms, turi būti konsultuojamasi su ŽŪIKVC duomenų apsaugos pareigūnais.

**XVI SKYRIUS**

**BAIGIAMOSIOS NUOSTATOS**

1. Šios Taisyklės įsigalioja nuo jų patvirtinimo ŽŪIKVC generalinio direktoriaus įsakymu dienos.
2. *<...> Taisyklių 84–88 punktuose reglamentuotas ŽŪIKVC vidinis procesas. Reglamentuota supažindinimo su Taisyklėmis tvarka ir numatytas Taisyklių, kaip vidaus dokumento, valdymas.*
3. Darbuotojai ir kiti asmenys, pažeidę Taisyklių reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Asmens duomenų tvarkymo valstybės įmonėje Žemės ūkio informacijos ir kaimo verslo centre taisyklių

1 priedas

**(Pranešimo apie asmens duomenų saugumo pažeidimą forma)**

Duomenų subjektui (-ams)

Kopija

Lietuvos Respublikos žemės ūkio ministerijai[[1]](#footnote-1)

**PRANEŠIMAS**

**APIE ASMENS DUOMENŲ SAUGUMO PAŽEIDIMĄ**

(data)

|  |
| --- |
| 1. Asmens duomenų saugumo pažeidimo apibūdinimas |

* 1. Asmens duomenų saugumo pažeidimo data ir laikas:

Asmens duomenų saugumo pažeidimo:

Data \_\_\_\_\_\_\_\_\_\_\_\_\_\_ Laikas \_\_\_\_\_\_\_\_\_\_

Asmens duomenų saugumo pažeidimo nustatymo:

Data \_\_\_\_\_\_\_\_\_\_\_\_\_\_ Laikas \_\_\_\_\_\_\_\_\_\_

* 1. Asmens duomenų saugumo pažeidimo vieta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Asmens duomenų saugumo pažeidimo aplinkybės (pažymėti tinkamą (-us)):

|  |  |
| --- | --- |
| ☐ | Asmens duomenų konfidencialumo praradimas (neautorizuota prieiga ar atskleidimas) |
| ☐ | Asmens duomenų vientisumo praradimas (neautorizuotas asmens duomenų pakeitimas) |
| ☐ | Asmens duomenų prieinamumo praradimas (asmens duomenų praradimas, sunaikinimas) |

* 1. Asmens duomenų, kurių saugumas pažeistas, kategorijos (pažymėti tinkamą (-as)):

|  |  |
| --- | --- |
| ☐ | Asmens tapatybę patvirtinantys asmens duomenys (vardas, pavardė, amžius, gimimo data, lytis ir kt.): |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ☐ | Prisijungimo prie informacinės sistemos ar registro duomenys ir (ar) asmens identifikaciniai duomenys (pavyzdžiui, asmens kodas, naudotojo vardas, slaptažodžiai): |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ☐ | Informacinėje sistemoje ar registre tvarkomi duomenys apie Jus: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ☐ | Kita: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ☐ | Nežinoma (pranešimo teikimo metu): |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Kita reikšminga informacija apie asmens duomenų saugumo pažeidimą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Galimos asmens duomenų saugumo pažeidimo pasekmės |

* 1. Konfidencialumo praradimo atveju:

|  |  |
| --- | --- |
| ☐ | Asmens duomenų išplitimas labiau, nei yra būtina, ir duomenų subjekto kontrolės praradimas savo asmens duomenų atžvilgiu (pavyzdžiui, asmens duomenys išplito internete) |
| ☐ | Skirtingos informacijos susiejimas (pavyzdžiui, gyvenamosios vietos adreso susiejimas su asmens buvimo vieta realiuoju laiku ar ūkininkavimo vieta) |
| ☐ | Galimas asmens duomenų panaudojimas kitais nei nustatytais ar neteisėtais tikslais (pavyzdžiui, komerciniais, asmens tapatybės pasisavinimo, informacijos panaudojimo prieš asmenį tikslais) |
| ☐ | Kita: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Vientisumo praradimo atveju:

|  |  |
| --- | --- |
| ☐ | Asmens duomenų pakeitimas į neteisingus duomenis, dėl ko duomenų subjektas gali netekti galimybės naudotis paslaugomis |
| ☐ | Asmens duomenų pakeitimas į kitus duomenis, kad asmens duomenų tvarkymas būtų nukreiptas tam tikra linkme (pavyzdžiui, pavogta asmens tapatybė susiejant vieno duomenų subjekto identifikavimo duomenis su kito duomenų subjekto duomenimis) |
| ☐ | Kita: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Duomenų prieinamumo praradimo atveju:

|  |  |
| --- | --- |
| ☐ | Dėl asmens duomenų trūkumo negalima teikti paslaugų (pavyzdžiui, administracinių procesų sutrikdymas, dėl ko negalima pateikti paramos už žemės ūkio naudmenas ir kitus plotus bei gyvulius paraiškos arba įgyvendinti duomenų subjekto teisių) |
| ☐ | Dėl klaidų asmens duomenų tvarkymo procesuose negalima teikti tinkamų paslaugų (pavyzdžiui, tam tikra informacija iš paramos už žemės ūkio naudmenas ir kitus plotus bei gyvulius paraiškos išnyko, dėl ko negalima tinkamai apskaičiuoti paramos ir pan.) |
| ☐ | Kita: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Kita:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Priemonės, kurių imtasi siekiant pašalinti asmens duomenų saugumo pažeidimą ar sumažinti jo pasekmes |

* 1. Taikytos priemonės siekiant sumažinti poveikį duomenų subjektams:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Taikytos priemonės siekiant pašalinti asmens duomenų saugumo pažeidimą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Taikytos priemonės siekiant, kad asmens duomenų saugumo pažeidimas nepasikartotų:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Kita:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Siūlome Jums taikyti šias priemones, kurios padės sumažinti arba visai eliminuoti žalą arba užkirsti kelią šiai žalai padidėti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Asmuo, galintis suteikti daugiau informacijos apie asmens duomenų saugumo pažeidimą (duomenų apsaugos pareigūnai ar kitas kontaktinis asmuo) |

* 1. Vardas ir pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Telefono ryšio numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. Elektroninio pašto adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  4. Pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 1. Kita reikšminga informacija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| (pareigos)[[2]](#footnote-2) |  | (parašas) |  | (vardas, pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asmens duomenų tvarkymo valstybės įmonėje Žemės ūkio informacijos ir kaimo verslo centre taisyklių

2 priedas

**(Valstybės įmonės Žemės ūkio informacijos ir kaimo verslo centro asmens duomenų tvarkytojų registro forma)**

**VALSTYBĖS ĮMONĖS ŽEMĖS ŪKIO INFORMACIJOS IR KAIMO VERSLO CENTRO ASMENS DUOMENŲ TVARKYTOJŲ REGISTRAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Asmens duomenų tvarkytojas (pavadini-mas arba vardas, pavardė)** | **Sutarties su asmens duomenų tvarkytoju sudarymo data, numeris, pobūdis** | **Perduotų asmens duomenų kategorijos ir duomenų subjektų kategorijos (arba bendrojo pobūdžio aprašymas) bei perduotų asmens duomenų apimtis (bent prelimina-ri)** | **Perduotų asmens duomenų tvarkymo tikslas (-ai) ir tvarkymo veiksmai (operacijos)** | **Asmens duomenų tvarkytojui duoti nurodymai (jeigu duoti atskiri papildomi nurodymai)** | **Sutarties su asmens duomenų tvarkytoju (planuoja-mo) pasibaigi-mo data** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_

1. Jei asmens duomenų saugumo pažeidimas yra susijęs su informacinėmis sistemomis ir (arba) registrais, valdomais Lietuvos Respublikos žemės ūkio ministerijos, ir yra gautas Lietuvos Respublikos žemės ūkio ministerijos įpareigojimas teikti pranešimą duomenų subjektui (-ams). [↑](#footnote-ref-1)
2. Pasirašo VĮ Žemės ūkio informacijos ir kaimo verslo centro generalinis direktorius. [↑](#footnote-ref-2)